Am hotărât să mergem cu cortul
Și ne-am gândit „cât de greu poate fi?”
Dar, ca să vă spunem sincer
Nu ne merge prea bine, copii
Știi, Charlie, ciudat, dar adevărat,
dacă ți s-a stricat lanterna, poți folosi hârtie igienică fluorescentă.
- Pe bune? - Nu glumesc!
Deci stați și vă relaxați cu noi
Căci am făcut o poveste pentru voi
Și ne vom prinde noi cum stă treaba cu campingul.
Da, știi de ce?
Pentru că e timpul pentru Ciudat, dar adevărat!
Ai bezele?
Știați că sunt mai multe stele pe cer
decât fire de nisip pe tot Pământul?
- Incredibil! - Nu-i așa?
- Sunt Charlie! - Da!
Și Carly!
Suntem buni prieteni.
- Să-i dăm bătaie! - Locuim la Chicago.
Cu puțină imaginație...
Până la sfârșitul vremii!
Și foarte multă explorare...
Cât de tare!
Descoperim cât de ciudată poate fi lumea.
- Bună! - Am ajuns!
E incredibil!
CIUDAT, DAR ADEVĂRAT!
Camping!
- Bună, sunt Charlie! - Carly.
Ne-am întors de la întâlnirea săptămânală a Cercetașilor Iscusiți.
Cercetașii Iscusiți!
Ne-am luat insignele pentru împletirea coșurilor.
Cu insignele astea, pe lângă celelalte, am ajuns o sută de insigne!
O sută de insigne! Carly, știi ce înseamnă asta?
Acum ne calificăm pentru cel mai înalt rang al Cercetașilor Iscusiți!
Maestru Cercetaș!
Rangul de Maestru Cercetaș e special.
Dar nu devii automat Maestru Cercetaș.
Nu, întâi trebuie să treci prin...
Probele de camping și meșteșuguri!
Este un test laborios de îndemânare...
și de abilități de campare, pe care-l trec doar cei mai buni Cercetași Iscusiți.
- Ai trecut! - Da!
E super-incitant, dar...
N-avem cum să-l trecem.
Nu. Toate insignele noastre sunt pentru lucru manual.
Nu avem niciuna pentru camping.
Însă, ciudat, dar adevărat...
Știi ceva?
Nu știu nicio ciudățenie adevărată despre camping.
- Pe bune? - Nu știu nimic.
- Am încurcat-o! - Trebuie să ne împrospătăm cunoștințele.
Bună idee! În regulă, prieteni, se pare că azi
aflăm mai multe despre...
Camping!
N-am fost de mult în excursie cu cortul.
Să începem cu începutul. Ce e campingul?
Campingul înseamnă să petreci noaptea departe de casă, în natură.
E simplu, dar sunt multe modalități de a o face.
De exemplu, poți încerca o tură de bicicletă,
adică pedalezi de la un camping la altul și cari totul pe bicicletă.
Sau de alergare cu echipament, adică să alergi de la un camping la altul
cu rucsacul în spate.
Dar cele două tipuri principale de camping sunt cel în locuri amenajate,
când mergi cu mașina pe aproape și stai într-un camping amenajat,
și campingul în natură, când îți pui cortul în inima sălbăticiei,
departe de clădiri sau drumuri.
Charlie, cercetările sunt grozave,
dar dacă vrem să ne punem la punct cu campingul,
trebuie să mergem cu cortul.
E o idee excelentă, dar unde să mergem?
Nu știu.
Să vedem! „Unde să mergem cu cortul?” Caută.
Uau! Ciudat, dar adevărat: putem sta într-o căruță cu coviltir în Utah...
la un festival de baloane cu aer cald din New Mexico
sau într-o peșteră subterană din Tennessee.
Dar uite la Tucson, în Arizona!
Aici poți să dormi în deșert
sau pe vârful unui munte acoperit de zăpadă.
Are extremele campării: un deșert fierbinte și un munte rece.
- Ne va testa abilitățile de campare. - Sună perfect!
Gata! Acum trebuie doar să ne luăm echipamentul și să mergem.
Da, echipamentul! E cea mai bună parte.
Sunt atât de multe opțiuni, în funcție de unde campezi!
Să le vedem!
Bun. Întâi, avem nevoie de...
Un cort.
Perfect!
Acesta e un excelent cort standard, dar dacă sunteți într-un grup mai mare,
încercați așa ceva, un cort cu mai multe camere.
E uimitor de mare și în el încape toată familia.
Acum ne trebuie un sac de dormit.
Sunt trei tipuri principale de saci de dormit,
cu trei forme diferite: dreptunghiular, mumie și semi-mumie.
Cel dreptunghiular e grozav dacă ai nevoie de lejeritate,
cel mumie te încălzește cel mai bine
și cel semi-mumie face puțin din amândouă.
Carly? Carly!
Ne mai trebuie câteva articole esențiale. Sunt aici, pe undeva.
S-ar putea să avem nevoie de o saltea, o oală și o tigaie...
un arzător pliabil, un felinar, o trusă de prim-ajutor,
chibrituri, frânghie, o lanternă, o sticlă pentru apă și dezinfectant.
Bun!
E tot ce ne trebuie!
Mai știi cum se folosesc chestiile astea?
Nu. Dar sigur ne vom aminti.
Grozav! Mergem în Arizona. Ne vedem acolo!
Mergem în Parcul Național Saguaro, din Tucson, Arizona,
pentru o experiență grozavă de camping.
Prima oprire e o școală locală de camping, unde ne vom instrui.
Ciudat, dar adevărat, Saguaro se numesc cactușii uriași
care cresc peste tot pe aici.
Se fac înalți de 15 m și pot trăi peste 200 de ani.
- Bună, am ajuns! - Suntem în Tucson, Arizona.
Ne începem călătoria aici, la Școala Națională de Lideri din Natură.
NOLS SUD-VEST
Aici înveți să supraviețuiești în natură.
Deci e locul perfect în care să ne pregătim.
Haideți, să mergem!
ROSEMARY SAAL INSTRUCTOR NOLS
Rosemary Saal e instructor la NOLS și învață oamenii să se descurce în natură.
Ciudățenia ei adevărată preferată e că, dacă trebuie să repari ceva în sălbăticie,
poți folosi ața dentară ca fir.
- Deci ești profă de camping? - Profă? Îmi place cum sună.
- S-ar putea spune, da! - Profă de camping.
Ce meserie tare! Noi avem nevoie să ne reîmprospătăm
- Da. - ...abilitățile de camping.
N-am mai fost de mult cu cortul.
Ați venit unde trebuia!
Vă pot ajuta, cu siguranță.
- Da? - Tare!
Înainte să mergem în sălbăticie
și să punem în practică ce știm,
vreau să mă asigur că ne pregătim pentru experiența pe care o vom trăi.
Unul din lucrurile pe care le exersăm la NOLS este NLNU.
Adică „nu lăsa nicio urmă”, un principiu de etică în natură
care ține de respect și apreciere pentru locul pe unde trecem.
NLNU înseamnă că tot ce ai adus cu tine
trebuie să plece cu tine, ca și cum n-ai fi fost acolo.
Super! NLNU, nu lăsa nicio urmă, și fii întotdeauna pregătit.
- Să pornim, sunteți gata? - Da, hai!
Mai întâi ne pregătim uitându-ne pe hărțile zonei
și alegându-ne un loc de tabără.
Rosemary ne sugerează o zonă mai joasă din deșert,
unde nu va fi prea frig sau umed.
Când mă uit după un loc pentru tabără,
mă gândesc la mediul în care campăm,
la siguranța noastră și la confort.
Aici e frumos și drept. E cel mai drept loc din toată regiunea.
- Da. - Perfect pentru cortul nostru!
Dar Rosemary ne recomandă să găsim un loc similar pentru foc
și pentru provizii, la vreo 90 m depărtare.
În cursul nopții, s-ar putea ca niște animăluțe
să dea iama în proviziile noastre,
dar nu vrem să dea și peste noi.
De aceea e bine să păstrăm distanța.
Deci atunci când ieși cu cortul trebuie să faci anumite lucruri,
ca să te asiguri că interacționezi cum trebuie cu animalele.
Să examinăm ideea mai îndeaproape!
Ah, campingul, apogeul experienței umane!
Dar când ești în natură, nu uita să strigi, să te oprești și să ascunzi.
Mergând spre locul de campat, strigă...
Hei, animalelor! Ascultați la mine!
...pentru a da de știre animalelor din jur că ești acolo.
Hei, toată lumea din sălbăticie! Facem un picnic!
De obicei, animalele fug dacă aud că te apropii.
Dacă vezi un animal, oprește-te, nu te apropia prea mult.
Și nu uita să-ți ascunzi mâncarea. Mirosul ei poate atrage animalele.
Ține-ți mâncarea ascunsă și mai departe de cort.
Deci așa!
Nu uitați să strigați, să vă opriți și să ascundeți
în timp ce vă bucurați de timpul petrecut în natură.
Cortul, prelata de ploaie...
Mai avem puțin și ridicăm cortul.
Rosemary e o profesoară foarte bună. În continuare vom căuta apă.
Cred că merge foarte, foarte bine.
Când ești în deșert, în munți sau oriunde între acestea,
e esențial să campezi lângă o sursă de apă.
Rosemary, ești sigură că apa asta e bună? Pentru că e cam galbenă.
- Nu pare prea curată. - Așa e.
Dar am încredere în apa aceasta pentru că, după cum vedeți, curge.
- Aha. - Deci e permanent circulată și filtrată.
Așa, umple-o din râu...
Colectarea apei este un proces în două etape.
Întâi ne umplem ploștile, ca să avem apă în tabără.
Apoi trebuie să tratăm apa pe care o vom bea din sticle.
Metoda cea mai bună e un sistem în doi pași ce folosește dioxid de clor,
foarte eficient pentru omorârea bacteriilor din apă.
Termenul interesant de azi: dioxid de clor.
E o substanță chimică făcută dintr-un atom de clor
și doi atomi de oxigen.
Acum avem apa tratată și trebuie să așteptăm 15-20 de minute
să o bem.
Să nu stăm degeaba!
Putem merge înapoi în tabără, să pregătim bucătăria și focul.
Acesta este lemn uscat și căzut,
deci nu smulgem crenguțe verzi din copaci.
Rosemary a separat lemnul în trei grupe, după mărime.
Surcelele sunt cele mai mici și ard repede, urmează vreascurile
și, în fine, lemnul de foc, care e cel mai mare.
Ne-am construit vatra NLNU. Înainte să începem,
e bine să ne asigurăm că nu există reguli sau interdicții de a face focul.
Ele diferă în funcție de locul ales.
Se pare că trebuie să luăm în considerare multe
când facem un foc de tabără. Să-l examinăm mai îndeaproape!
- Unde arde? - Unde arde?
Ia te uită!
Sunt niște deștepți care fac un foc de tabără.
Înainte să vă apucați,
vă vom spune care sunt regulile de bază ca să fiți în siguranță.
Înainte să faceți focul, vorbiți cu autoritățile locale...
VEDEȚI REGULILE PRIVIND FOCUL
...despre regulile privind focul. Dacă vi se dă voie, faceți focul.
În continuare, faceți focul într-o vatră special amenajată.
Eliberați zona din jurul vetrei de orice ar putea să ia foc.
După ce faceți focul, nu-l lăsați niciodată nesupravegheat
și țineți întotdeauna o găleată cu apă
și o lopată la îndemână, în caz că se întâmplă ceva.
În fine, asigurați-vă că focul de tabără este complet, absolut
și 100% stins înainte să plecați.
Da, spune.
Da? Trebuie să mergem! E un incendiu urât în Southie.
- În Parcul North? - Da, lângă Dorchester.
Bucurați-vă de focul de tabără și rămâneți în siguranță!
- Unde arde? - Unde arde?
Vom lua niște lemne de foc și le vom așeza paralel.
Apoi voi pune niște vreascuri din acelea
- ...și alte lemne de foc... - Ca un sendviș de vreascuri.
Un sendviș de vreascuri!
Trebuie să-i punem și un „condiment”, respectiv surcelele noastre.
Ce am făcut aici
a fost să ridicăm puțin lemnele de la sol.
Asta ne va ajuta să aprindem focul, faptul că are destul oxigen.
Și e foarte important să știm că focul poate fi periculos.
Deci când folosiți o brichetă sau faceți un foc,
trebuie să fiți mereu supravegheați
de un părinte sau tutore care să aibă grijă de voi.
Ce repede s-a aprins!
- Surcelele? - Da, ard surcelele.
M-am simțit super azi cu voi.
Sunteți pregătiți să campați singuri.
Ce zici? Mergem mâine? Vedem dacă ne descurcăm singuri cu cortul?
Îmi place ideea! Puneți în aplicare ce ați învățat!
- De acord! Tu? - Și eu.
Așa facem!
Dragii mei, bun venit în a doua zi!
Dacă vă uitați în jur, veți vedea că nu mai suntem în deșert.
Suntem în mijlocul unei păduri de pin, sus pe munte,
și este mult mai frig aici.
La Cercetașii Iscusiți vom fi testați individual,
TRASEUL BIGELOW
...așa că ne despărțim și exersăm.
O iau așa și-mi fac tabăra aici.
Charlie o va lua așa și-și va face tabăra aici.
Când mergeți în pădure, e foarte important să aveți un mod
de comunicare în caz de urgență.
Puteți folosi telefonul sau un walkie-talkie.
Rosemary va ține legătura cu noi prin radio.
Dacă avem probleme, o chemăm în ajutor
și ne va scoate din bucluc.
Să mergem și să ne facem taberele!
NLNU, nu lăsă nicio urmă.
Bun, trebuie să găsesc un loc în care să-mi fac tabăra.
Aici este un luminiș
și faptul că nu sunt copaci în apropiere
înseamnă că n-are ce să-mi cadă în cap.
Cred că am găsit locul.
Bun, să instalăm cortul!
În regulă, aici e perfect. Uitați!
Una din sugestiile importante era să facem focul de tabără
într-o vatră special construită. Dacă cineva a făcut focul aici,
înseamnă că în apropiere e un loc bun de pus cortul.
Am avut noroc de la început!
Am pregătit de foc exact cum ne-a învățat Rosemary
și cred că arată destul de bine.
Abia aștept, pentru că făcutul focului e cea mai tare chestie la camping.
Nu!
Ce?
Mi s-a scurs sticla de apă în rucsac și toate chibriturile sunt ude!
Nu-i nimic, mai am destule...
Doamne, nu e bine deloc.
Rosemary, sunt Carly. Recepționezi?
Bună, Carly, aici Rosemary. Recepționez. Terminat.
Mi s-au udat chibriturile în rucsac, pentru că mi-a curs apa din sticlă
și nu pot să aprind focul. Ai idee ce pot să fac?
Aoleu, ce păcat...
Nu aveai niciunul impermeabil?
Nu, absolut niciunul.
Rosemary are câteva sugestii,
dar sunt pentru avansați și eu sunt începătoare, așa că...
Regret, dar cred că în seara asta nu vei putea face focul.
E o lecție utilă pentru data viitoare.
- Bine, mersi. Terminat. - Terminat.
Bun, deci nu voi face focul. Va fi o noapte mai rece decât speram.
Pa, grămadă de vreascuri pe care n-am putut să le aprind!
Acum, că mi-am instalat cortul și bucătăria, mă duc să iau apă.
Nu...
Nu!
Nu am niciun pic de dezinfectant! Am uitat total de picături.
Înseamnă că apa e inutilizabilă.
Rosemary, am nevoie de ajutor. Rosemary, ești acolo?
Bună, Charlie, sunt Rosemary. Ia zi, ce e?
Am găsit o sursă bună de apă, dar am uitat dezinfectantul.
Am uitat picăturile cu clor, așa că nu am cum s-o purific.
Îmi pare rău, Charlie. Dar, din fericire, nu e totul pierdut.
Poți să iei apă, s-o duci înapoi în tabără
și s-o fierbi până dă în clocot și face bulbuci mari.
Fierbe-o cel puțin un minut, dacă nu mai mult.
Repet, ca să mă asigur că am înțeles.
Fierb apa exact un minut
și apoi va fi bună de băut, da?
- Exact. - Mersi de pont, Rosemary!
Pentru asta sunt aici, să te ajut să înveți.
Rosemary m-a salvat!
Așa...
După un început mai dificil, am putut să fac focul...
și să fierb apa, pe care o voi putea bea după ce se răcește.
Mi-am ascuns mâncarea într-un copac,
ca animalele sălbatice să nu fie atrase de ea.
Agățarea hranei de o sfoară în copac se numește „păcăleala ursului”.
Ciudat, dar adevărat, urșii confundă obiecte precum spray-ul contra insectelor
sau pasta de dinți cu mâncarea, pentru că sunt atrași de miros.
Deci e important să le ascundem și pe ele.
Mă întreb ce face Carly.
Aici Carly. Îmi petrec seara în cort.
Mi-am purificat apa și mă simt bine în cort,
dar nu am reușit să fac focul.
Dar azi a fost o zi bună. A fost distractiv, mărturisesc.
Dacă era proba reală pentru Cercetașii Iscusiți,
nu o treceam.
Abia aștept să dorm, să mă încălzesc în sac,
să ne întâlnim mâine, să vedem cum a mers.
Pe mâine dimineață!
- Carly, ai ajuns, da! - Am reușit!
Cum a fost?
- În mare, bine. - Da.
Dar... am avut o mică problemă.
- Ce problemă? - N-am putut face focul.
A fost vina mea, mi s-au udat chibriturile în rucsac,
căci mi-a curs apa. Dar în rest, a fost foarte bine!
Stai liniștită,
mie mi-a fost greu să-mi purific apa.
Mă bucur că ni s-a întâmplat aici,
pentru că sigur picam proba.
- Așa e. - A fost o experiență educativă.
Exact! Vom fi foarte pregătiți pentru probă.
Perfect! Pe curând!
Ciudat, dar adevărat, când mergi cu cortul și vrei să afli temperatura,
ascultă greierii.
Numără de câte ori țârâie un greier în 14 secunde,
adaugă 40 și ai obținut temperatura în grade Fahrenheit.
Bună, copii! Ia ghiciți!
Proba de îndemânare de la Cercetași a mers grozav.
Am făcut totul foarte bine. Am făcut noduri...
am lipit...
și am tăiat extraordinar de repede.
Urmează proba de camping!
E bine, ne-am ajutat unul pe altul să ne pregătim.
Charlie m-a ajutat cu astea. Ciudat, dar adevărat,
e un kit artizanal de aprins focul, din bucăți de vată și balsam de buze.
Și astea sunt chibrituri impermeabile, din chibrituri înmuiate în ojă.
Carly m-a ajutat cu acesta.
E un mic kit de purificare a apei. Avem tablete de iod,
hârtie de turnesol și chiar un pai cu filtru.
Le-am folosit în timpul probei...
și...
Au trecut!
- Da! Am reușit! - Am luat insigna!
Planificarea și pregătirea au dat roade.
Rosemary ar fi tare mândră de noi.
Bun, copii, se pare că avem un proiect nou.
- Avem? - Da!
Să ne pregătim de o excursie adevărată cu cortul.
Da! Unde să mergem?
Să mergem cu bicicleta sau să stăm într-o peșteră? Avem multe de pregătit!
Dar mulțumim că ne-ați urmărit!
Veniți și data viitoare, când descoperim noi lucruri ciudate...
- Dar adevărate. - Pe curând!
- Ce preferi? - Eu aș merge cu bicicleta,
- ...sincer. - Da?
- Să ne curățăm bicicletele! - Nici nu știu unde e.
CIUDAT, DAR ADEVĂRAT!
- Cafea. - Nu tu.
- Așa. - Nu tu.
În sfârșit, nu uitați...
- Nu tu. - Nu tu!
- Nu tu. - Restaurant.
- Cafea. - Restaurant.
Ne îndreptăm spre Parcul North! Venim.
- Venim! - Stânga la port!
Spuneți cui a chemat pompierii că venim!
Unde e Parcul North? Cum ajungem acolo?
- Nu știu încotro. - Stânga pe Aleea Pădurii spre port.
- Prin fața mașinii? - Pe lângă restaurant.
Subtitrarea: Vasile Dimitriu